**452/2015.(XII.10.) Kgy. sz. határozat**

1./ A Közgyűlés támogatja a Szombathely, Jászai M. u. 4. szám alatti volt Gyermekek Háza ideiglenes hasznosítását annak érdekében, hogy az Országos Horvát Önkormányzat által működtetett oktatási központ megkezdhesse működését. A Közgyűlés a Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet 11. § a) pontja alapján a Szombathely, Jászai M. u. 4. szám alatti 9146/9 hrsz-ú ingatlan ingyenes használatát 2016. január 1. napjától 2018. augusztus 31. napjáig engedélyezi az Országos Horvát Önkormányzat és a Szombathelyi Horvát Önkormányzat részére a Szombathelyi Horvát Önkormányzat működésének, illetőleg horvát nemzetiségi oktatási központ létrehozásának elősegítése céljából.

* az ingyenes használati jogviszony időtartama 2016. január 1. napjától 2018. augusztus 31. napjáig terjedő határozott időtartam,
* az ingatlan fenntartásával, üzemeltetésével kapcsolatos költségek a használókat terhelik egymás közötti megállapodásuk szerinti megosztás alapján,
* a használók az ingatlant kizárólag a feladataik ellátására használhatják,
* a használók az ingatlan használatát másnak nem engedhetik át,
* az ingatlant az abban folytatni kívánt tevékenység gyakorlásához szükséges módon a használók saját költségén kialakíthatják, berendezhetik és felszerelhetik, az ehhez és a tevékenységük gyakorlásához esetlegesen szükséges hatósági engedélyek beszerzése a használók kötelezettsége,
* a használók a térítésmentes használat megszűnésekor ráfordításaiknak, illetve azok időarányos részének megtérítésére nem tarthatnak igényt, a helyiséget kiürítve és tisztán, átadáskori állapotban és felszereltséggel kötelesek visszaadni,
* a használók hozzájárulnak, hogy velük egyeztetve önkormányzatunk a szabadon maradó földszinti helyiségeket (kivéve rendezvény terem) hasznosítsa,
* a Szombathelyi Horvát Önkormányzat a Jászai M. u. 4. szám alatti ingatlanba történő beköltözéséig a Kisfaludy S. u. 1. szám alatti ingatlanban biztosított helyiségeket változatlan feltételekkel használhatja.

2./ A Közgyűlés felhatalmazza a polgármestert, hogy az Országos Horvát Önkormányzattal és a Szombathelyi Horvát Önkormányzattal az ingyenes használatra vonatkozó megállapodást megkösse.

**Felelős**: Dr. Puskás Tivadar polgármester

Koczka Tibor alpolgármester

Illés Károly alpolgármester

Dr. Károlyi Ákos jegyző

(A végrehajtásért felelős:

Lakézi Gábor, a Városüzemeltetési Osztály vezetője)

**Határidő**: 2015. december 31.